

Αρκαλοχώρι, 16/ 06 /2025

Προς: ΜΜΕ

**ΔΕΛΤΙΟ ΤΥΠΟΥ**

**Δήμος Μινώα Πεδιάδας: "Πλούσιο" και το φετινό πρόγραμμα των καλοκαιρινών εκδηλώσεων του Δήμου Μινώα Πεδιάδας!**

Για δεύτερη χρονιά, ο Δήμος Μινώα Πεδιάδας παρουσιάζει ένα ολοκληρωμένο πρόγραμμα καλοκαιρινών εκδηλώσεων. Σε συνεργασία με τους ακούραστους Πολιτιστικούς Συλλόγους και τους δραστήριους Φορείς του τόπου, θα πραγματοποιηθούν περισσότερες από 150 εκδηλώσεις που "αγκαλιάζουν" κάθε πτυχή του πολιτισμού, της παράδοσης και της ψυχαγωγίας, προσφέροντας στιγμές χαράς και ανάτασης για μικρούς και μεγάλους.

"Ο Πολιτισμός είναι ζωτικό στοιχείο των κοινωνιών και την ίδια στιγμή το καταφύγιο στη δύσκολη και απαιτητική καθημερινότητα. Γι' αυτό, με σεβασμό στην ιστορία μας και με βλέμμα στραμμένο στο μέλλον, προσφέρουμε ένα πρόγραμμα που περιλαμβάνει συναυλίες, θεατρικές παραστάσεις, παραδοσιακά κρητικά γλέντια, λαϊκές βραδιές, εκθέσεις, εκδηλώσεις μνήμης, ξεναγήσεις σε ιστορικούς τόπους, αθλητικές δραστηριότητες, και πολλά άλλα. Αυτή η όμορφη πολιτιστική διαδρομή, θα δώσει την ευκαιρία στους δημότες να επικοινωνήσουν, να έρθουν ακόμα πιο κοντά και να περάσουν όμορφες στιγμές, μακριά από τις δυσκολίες της καθημερινότητας. Και φέτος λοιπόν, ο Δήμος Μινώα Πεδιάδας γίνεται ένας καλοκαιρινός προορισμός πολιτισμού και διασκέδασης και είστε όλοι καλεσμένοι μας!", ανέφεραν χαρακτηριστικά ο Δήμαρχος Μινώα Πεδιάδας Βασίλης Κεγκέρογλου και η Αντιδήμαρχος Πολιτισμού Καλλιόπη Αποστολογιωργάκη.

**ΔΗΜΟΣ ΜΙΝΩΑ ΠΕΔΙΑΔΑΣ**

**ΚΑΛΟΚΑΙΡΙΝΕΣ ΕΚΔΗΛΩΣΕΙΣ 2025**

**Ιούνιος**

**Παρασκευή 06 Ιουνίου 2025, Διαβαϊδέ**

**Κρητικό γλέντι** με το συγκρότημα του Κωστή Σαριδάκη.

Πολιτιστικός Σύλλογος Διαβαϊδέ

**Κυριακή 08 Ιουνίου 2025, Μαχαιρά**

**Κρητικό γλέντι** με το συγκρότημα του Μανώλη Αλεξάκη.

Πολιτιστικός Σύλλογος Μαχαιράς

**Σάββατο 14 Ιουνίου 2025, Δεμάτι**

**Κρητικό γλέντι** με το συγκρότημα των Μανούσου και Λευτέρη Καλλέργη.

Πολιτιστικός Σύλλογος Δεματίου

**Σάββατο 14 Ιουνίου 2025, Δραπέτι**

**Κρητικό γλέντι** με το συγκρότημα του Κωστή Σαριδάκη.

Πολιτιστικός Σύλλογος Δραπετίου

**Τετάρτη 18 Ιουνίου 2025, ώρα 19:30, Αρκαλοχώρι** (Πολιτιστικό Πολύκεντρο Μητρόπολης)

**Παρουσίαση του βιβλίου**: «Χίλιες ζωές σε μία» της Μαρίας Παπαδάκη.

Πολιτιστικός Σύλλογος Αρκαλοχωρίου, Βιβλιοπωλείο Κιβωτός, Εκδόσεις Χάρτινη Πόλη

**Πέμπτη 19 Ιουνίου 2025, Διαβαϊδέ**

**Λαϊκή βραδιά**.

Πολιτιστικός Σύλλογος Διαβαϊδέ

**Παρασκευή 20 Ιουνίου 2025, Αρχοντικό**

**Κρητικό γλέντι** με το συγκρότημα του Μανώλη Στεφανάκη.

Πολιτιστικός Σύλλογος Αρχοντικού

**Σάββατο 21 Ιουνίου 2025, Βόνη (**Πλατεία Αγίας Αικατερίνης)

**Παράσταση Θεάτρου Σκιών.**

Πολιτιστικός Σύλλογος Βόνης

**Σάββατο 21 Ιουνίου 2025, Πατσίδερος**

**Κρητικό γλέντι** με το συγκρότημα των Δημήτρη και Μιχάλη Κουνάλη.

Πολιτιστικός Σύλλογος Πατσιδέρου

**Σάββατο 21 Ιουνίου 2025, Φιλίπποι**

**Κρητικό γλέντι** με το συγκρότημα του Κώστα Νοδαράκη.

Πολιτιστικός Σύλλογος Φιλίππων

**Δευτέρα 23 Ιουνίου 2025, Ζωφόροι**

**Εκδήλωση αναβίωσης του εθίμου του κλήδονα** στην αυλή της εκκλησίας του Αγίου Ιωάννη. Θα προσφερθούν μεζέδες από τις νοικοκυρές του χωριού και θα μας διασκεδάσει το συγκρότημα των Μανώλη Κορναράκη και Μανώλη Ακάσογλου.

Είσοδος ελεύθερη.

Πολιτιστικός Σύλλογος Ζωφόρων

**Δευτέρα 23 Ιουνίου 2025, Θραψανό**

**Γιορτή του κλήδονα**. **Κρητικό γλέντι** με το συγκρότημα του Γρηγόρη Σαμόλη.

Πολιτιστικός Σύλλογος Θραψανού

**Δευτέρα 23 & Τρίτη 24 Ιουνίου 2025, Πάρτιρα** (Κεντρική πλατεία)

**Διήμερο αφιέρωμα στο έθιμο του Κλήδονα.**

23 Ιουνίου, ώρα 20:00: Προετοιμασία του Κλήδονα –Φωτιές του Άη-Γιάννη. Βεγγέρα.

24 Ιουνίου, ώρα 20:00: Άνοιγμα του Κλήδονα - Μαντινάδες. Γλέντι με το κρητικό συγκρότημα του Αριστομένη Μιχαλάκη.

Πολιτιστικός Σύλλογος Παρτίρων

**Τρίτη 24 Ιουνίου 2025, Αμαριανό**

**Αναβίωση του Εθίμου του Κλήδονα. Κρητικό γλέντι** με το συγκρότημα του Τερζάκη Βασίλη.

Πολιτιστικός Σύλλογος Αμαριανού

**Τρίτη 24 Ιουνίου 2025, Καστέλλι**

**Γιορτή του Κλήδονα**. **Κρητικό γλέντι** με το συγκρότημα του Κωστή Σαριδάκη.

Πολιτιστικός Σύλλογος Καστελλίου

**Παρασκευή 27 Ιουνίου 2025, Θραψανό**

**Κουκλοθέατρο** για μικρούς και μεγάλους.

Πολιτιστικός Σύλλογος Θραψανού

**Σάββατο 28 Ιουνίου 2025, Αποστόλοι**

**Γιορτή των Αγίων Αποστόλων**. **Κρητικό γλέντι** με το συγκρότημα του Βασίλη Σταυρακάκη.

Πολιτιστικός Σύλλογος Αποστολιανών

**Δευτέρα 30 Ιουνίου 2025,ώρα 20:00, Ανοιχτό Γήπεδο Μπάσκετ Αρκαλοχωρίου**

**Παρουσίαση παραδοσιακών χορών** από τη σχολή παραδοσιακών χορών του Π.Σ. Αρκαλοχωρίου «ΓΕΡΑΝΟΣ». Ταυτόχρονα θα λειτουργεί έκθεση ζωγραφικής από το εργαστήρι ζωγραφικής του Συλλόγου «ΦΡΙΝΤΑ ΚΑΛΛΟ».

Πολιτιστικός Σύλλογος Αρκαλοχωρίου

**Ιούλιος**

**Τετάρτη 02 Ιουλίου 2025, Στείρωνας**

**Κρητική βραδιά** με το συγκρότημα του Κωστή Σαριδάκη.

Πολιτιστικός Σύλλογος Στείρωνα

**Πέμπτη 03 Ιουλίου έως Κυριακή 06 Ιουλίου 2025, Θραψανό**

**4ο Φεστιβάλ «Χώμα–Νερό-Φωτιά».** 4ήμερο εκδηλώσεων και δρώμενων για την αγγειοπλαστική-κεραμική, με συνδιοργανωτή την Περιφέρεια Κρήτης, την υποστήριξη της ΔΗΝΕΠΟΚ και τη συμμετοχή της Βρετανικής Σχολής Αγγειοπλαστικής Κεραμικής Θραψανού, Κεραμιστών από την υπόλοιπη Ελλάδα και των αγγειοπλαστών του χωριού, υπό την αιγίδα του Δήμου Μινώα Πεδιάδας και την συνδρομή της Κοινότητας Θραψανού.

Πολιτιστικός Σύλλογος Θραψανού

**Σάββατο 05 Ιουλίου 2025, Ζήντα**

**Κρητική βραδιά** με το συγκρότημα των Μανώλη Αλεξάκη του Μιχαήλ και Δημήτρη Κανάκη.

Πολιτιστικός Σύλλογος Ζήντας

**Κυριακή 06 Ιουλίου 2025, ώρα 18:00, Αεροδρόμιο Καστελλίου** (133 Σμηναρχία Μάχης)

**«82 χρόνια από το 2ο σαμποτάζ του αεροδρομίου Καστελλίου».** Εκδήλωση τιμής και μνήμης.

Οργάνωση: Δήμος Μινώα Πεδιάδας

Συνδιοργάνωση: 133 Σμηναρχία Μάχης

**Κυριακή 06 Ιουλίου 2025, ώρα 21:00, Νιπιδιτός**

**«Επτά πρόσφορα κι ένα προφιτερόλ»**. **Μουσικοθεατρική παράσταση** της Μικτής Χορωδίας του Δήμου Μινώα Πεδιάδας υπό τη διεύθυνση της Αργυρώς Ρέππα. Συμμετέχει το θεατρικό εργαστήρι του Δήμου Αρχανών – Αστερουσίων σε σκηνοθεσία Πέτρου Μαυροματίδη.

Είσοδος ελεύθερη.

Δήμος Μινώα Πεδιάδας

**Δευτέρα 07 Ιουλίου 2025, Κασταμονίτσα**

**Εορτή της Αγίας Κυριακής. Κρητικό γλέντι** με το συγκρότημα του Κωστή Σαριδάκη.

Πολιτιστικός Σύλλογος Κασταμονίτσας

**Τετάρτη 09 Ιουλίου 2025, ώρα 21:00, Αρχάγγελος**

**«Επτά πρόσφορα κι ένα προφιτερόλ»**. **Μουσικοθεατρική παράσταση** της Μικτής Χορωδίας του Δήμου Μινώα Πεδιάδας υπό τη διεύθυνση της Αργυρώς Ρέππα. Συμμετέχει το θεατρικό εργαστήρι του Δήμου Αρχανών – Αστερουσίων σε σκηνοθεσία Πέτρου Μαυροματίδη.

Είσοδος ελεύθερη.

Δήμος Μινώα Πεδιάδας

**Παρασκευή 11 Ιουλίου 2025, Αυλή**

**Κρητικό γλέντι** με το συγκρότημα του Βασίλη Σταυρακάκη.

Αγροτικός Σύλλογος Αυλής

**Παρασκευή 11 & Σάββατο 12 Ιουλίου 2025, Γαλατάς**

**Γιορτή καπρικού.**

11 Ιουλίου. Κρητικό γλέντι με το συγκρότημα του Αντώνη Μαρτσάκη.

12 Ιουλίου. Κρητικό γλέντι με το συγκρότημα του Μανώλη Στεφανάκη.

Πολιτιστικός Σύλλογος Γαλατά

**Παρασκευή 11 Ιουλίου 2025, ώρα 21:00, Ζωφόροι**

**«Επτά πρόσφορα κι ένα προφιτερόλ»**. **Μουσικοθεατρική παράσταση** της Μικτής Χορωδίας του Δήμου Μινώα Πεδιάδας υπό τη διεύθυνση της Αργυρώς Ρέππα. Συμμετέχει το θεατρικό εργαστήρι του Δήμου Αρχανών – Αστερουσίων σε σκηνοθεσία Πέτρου Μαυροματίδη.

Είσοδος ελεύθερη.

Δήμος Μινώα Πεδιάδας

**Σάββατο 12 Ιουλίου 2025, Γαρίπα**

**Γιορτή πατάτας**. **Κρητικό γλέντι** με το συγκρότημα του Νεκτάριου Σαμόλη.

Πολιτιστικός Σύλλογος Γαρίπας

**Κυριακή 13 Ιουλίου 2025, Ζωφόροι**

**Παράσταση Καραγκιόζη** "Σκιές και γέλια".

Είσοδος ελεύθερη.

Πολιτιστικός Σύλλογος Ζωφόρων

**Κυριακή 13 Ιουλίου 2025, Ρουσοχώρια**

**1η Γιορτή Αγνόπιτας**. Εργαστήρι αγνόπιτας και παραδοσιακό γλέντι με το συγκρότημα του Νίκου και Αντώνη Ξυλούρη.

Πολιτιστικός Σύλλογος Ρουσοχωρίων

**Δευτέρα 14 Ιουλίου 2025, ώρα 21:00, Ανοιχτό Δημοτικό Θέατρο Αρκαλοχωρίου**

**«Το Αρκαλοχώρι τραγουδά Μίκη Θεοδωράκη»** από Σύλλογο «Τεχνών Σπουδή»

Περιφέρεια Κρήτης

Υποστήριξη: Δήμος Μινώα Πεδιάδας

**Τετάρτη 16 έως Παρασκευή 18 Ιουλίου 2025, Θραψανό**

**38η γιορτή Θραψανιώτη αγγειοπλάστη**.

16 Ιουλίου. Κρητικό γλέντι με το συγκρότημα του Νεκτάριου Σαμόλη.

17 Ιουλίου. Κρητικό γλέντι με το συγκρότημα του Αντώνη Μαρτσάκη.

18 Ιουλίου. Κρητικό γλέντι με το συγκρότημα του Μανώλη Αλεξάκη.

Πολιτιστικός Σύλλογος Θραψανού

Περιφέρεια Κρήτης

**Πέμπτη 17 Ιουλίου 2025, Παναγιά**

**Κρητικό γλέντι** με το συγκρότημα του Γιάννη Σμαραγδάκη.

Πολιτιστικός Σύλλογος Παναγιάς

**Σάββατο 19 Ιουλίου 2025, Σμάρι**

**Κρητικό γλέντι** με το συγκρότημα του Αντώνη Κόκκινου.

Πολιτιστικός Σύλλογος Σμαρίου

**Δευτέρα 21 Ιουλίου 2025, ώρα 21:00, Ανοιχτό Δημοτικό Θέατρο Αρκαλοχωρίου**

**Συναυλία** με την Ιουλία Καραπατάκη.

Πολιτιστικός Σύλλογος Αρκαλοχωρίου

**Τετάρτη 23 Ιουλίου 2025, ώρα 21:00, Καστέλλι** (Αύλειος χώρος Γυμνασίου)

**«Ένα τραγούδι από την Κρήτη για την Κύπρο».** Συναυλία με τον Βασίλη Παπακωνσταντίνου. Συμμετέχει ο Βασίλης Σκουλάς.

Είσοδος ελεύθερη.

Οργάνωση: Πολιτιστικοί Σύλλογοι & Σωματεία της Δημοτικής Ενότητας Καστελλίου

Συνδιοργάνωση: Περιφέρεια Κρήτης & Δήμος Μινώα Πεδιάδας

**Παρασκευή 25 & Σάββατο 26 Ιουλίου 2025, Κάτω Καστελλιανά**

**Διήμερο Αθλοπαιδιών.**

Πολιτιστικός Σύλλογος Κάτω Καστελλιανών

**Παρασκευή 25 Ιουλίου 2025, Λύττος**

**Κρητικό γλέντι** με το συγκρότημα του Κώστα Νοδαράκη.

Πολιτιστικός Σύλλογος Λύττου

**Σάββατο 26 Ιουλίου 2025, Αγία Παρασκευή**

**Κρητική βραδιά** με το συγκρότημα του Γιάννη Σμαραγδάκη.

Πολιτιστικός Σύλλογος Αγίας Παρασκευής

**Σάββατο 26 Ιουλίου 2025, Γεράκι**

**Κρητικό γλέντι** με το συγκρότημα του Αντώνη Κόκκινου.

Πολιτιστικός Σύλλογος Γερακίου

**Σάββατο 26 Ιουλίου 2025, Δεμάτι**

**Κρητικό γλέντι** με το συγκρότημα του Κώστα Νοδαράκη.

Πολιτιστικός Σύλλογος Δεματίου

**Σάββατο 26 Ιουλίου 2025, Ζήντα** (Κάτω Βρύση)

Disco party.

Πολιτιστικός Σύλλογος Ζήντας

**Σάββατο 26 Ιουλίου 2025, Πάρτιρα**

**Κρητικό γλέντι** με το συγκρότημα του Μανώλη Καλυκάκη.

Πολιτιστικός Σύλλογος Παρτίρων

**Κυριακή 27 Ιουλίου 2025, Καστέλλι** (Αύλειος χώρος Γυμνασίου)

**Βραδιά παραδοσιακών φαγητών**. **Κρητικό γλέντι** με τους Γιώργη Φασουλά και Κώστα Καλλέργη.

Πολιτιστικός Σύλλογος Καστελλίου

**Κυριακή 27 Ιουλίου 2025, ώρα: 19:00, Βόνη** (Πλατεία Αγίας Αικατερίνης)

**Παρουσίαση του βιβλίου: «Στη γέμωση του φεγγαριού»** του Ευστάθιου Εμμ. Φραγκιαδουλάκη. Το βιβλίο εκδόθηκε με τη χορηγία της Περιφέρειας Κρήτης.
Πολιτιστικός Σύλλογο Βόνης

**Δευτέρα 28 Ιουλίου 2025,ώρα 21:00, Ανοιχτό Γήπεδο Μπάσκετ Αρκαλοχωρίου**

**Συναυλία** με το συγκρότημα “KARMICA”.

Πολιτιστικός Σύλλογος Αρκαλοχωρίου

Περιφέρεια Κρήτης

**Δευτέρα 28 Ιουλίου 2025, Νιπιδιτός**

**Κρητική βραδιά** με το συγκρότημα των Κώστα Κακουδάκη και Μιχάλη Πετσάκη.

Ενορία Νιπιδιτού

Πολιτιστικός Σύλλογος Νιπιδιτού

**Αύγουστος**

**Παρασκευή 01 Αυγούστου 2025, Αμαριανό**

**«Η γυναίκα της Κρήτης στην Αντίσταση. Η περίπτωση του Αμαριανού Πεδιάδας»** Εκδήλωση τιμής και μνήμης, αφιερωμένη στις γυναίκες που συνέβαλαν στην Εθνική Αντίσταση, σε συνεργασία με τον Γεώργιο Καλογεράκη, Πρόεδρο του Δημοτικού Συμβουλίου Μινώα Πεδιάδας, Δ/ντή Δημοτικού Σχολείου Καστελλίου, Δρα Ιστορίας.

Δήμος Μινώα Πεδιάδας

Πολιτιστικός Σύλλογος Αμαριανού

**Παρασκευή 01 Αυγούστου 2025, Καστέλλι** (Αύλειος χώρος Γυμνασίου)

**Κρητικό γλέντι** με το συγκρότημα των Γιώργη Μανωλάκη και Βασίλη Σταυρακάκη.

Αθλητικό Σωματείο «Δωριέας»

**Παρασκευή 01 Αυγούστου 2025, Νιπιδιτός**

**Παράσταση Καραγκιόζη** του Άθω Δανέλη.

Πολιτιστικός Σύλλογος Νιπιδιτού

**Παρασκευή 01 Αυγούστου 2025, Τουρλωτή**

**Κρητικό γλέντι** με το συγκρότημα του Κώστα Κακουδάκη.

Πολιτιστικός Σύλλογος Τουρλωτής

**Σάββατο 02 Αυγούστου 2025, ώρα 20:00, Ζήντα**

**Παράσταση ταχυδακτυλουργικών κόλπων.**

Πολιτιστικός Σύλλογος Ζήντας

**Σάββατο 02 Αυγούστου 2025, ώρα: 18:00, Λύττος**

**«Μνήμη Αριστοφάνη Χουρδάκη: Βραδιά αφήγησης κρητικών παραμυθιών».**

Κέντρο Κρητικής Λογοτεχνίας

Υποστήριξη: Δήμος Μινώα Πεδιάδας, Δημοτική Κοινότητα Λύττου, Πολιτιστικός Σύλλογος Λύττου

**Σάββατο 02 Αυγούστου 2025, Μοναστηράκι**

**Κρητική βραδιά** με το συγκρότημα του Χαρίτου Τζαγκαράκη.

Σύλλογος Ενεργών Πολιτών «Μοναστηράκι»

**Σάββατο 02 Αυγούστου 2025, ώρα 21:00, Πάρτιρα**

**«Ας μιλήσουμε για το νερό…».** Ομιλία και προβολή video από τον Αντώνη Κοζυράκη, Γενικό Διευθυντή της ΔΕΥΑΜΠ.

Πολιτιστικός Σύλλογος Παρτίρων .

**Κυριακή 03 Αυγούστου 2025, Βόνη** (Πλατεία Αγίας Αικατερίνης)

**Λαϊκή βραδιά** με την Βάλλια Ειρηναίου.
Πολιτιστικός Σύλλογος Βόνης

Περιφέρειας Κρήτης

**Κυριακή 03 Αυγούστου 2025, Μαθιά**

**«ΜΑΘΙΑ-RUN»**

Πολιτιστικός Σύλλογος Μαθιάς

**Κυριακή 03 Αυγούστου 2025,ώρα 18:00, Φιλίπποι**

**Εκδήλωση μνήμης** για την επέτειο υπογραφής του πρωτοκόλλου της Οργάνωσης Ραφτόπουλου.

Πολιτιστικός Σύλλογος Φιλίππων

**Δευτέρα 04 Αυγούστου 2025, Σμάρι** (Κεντρική πλατεία)

**2ο ΦΕΣΤΙΒΑΛ «Ο ΚΥΚΛΟΣ ΤΟΥ ΠΟΛΙΤΙΣΜΟΥ» : Από το Βυζάντιο στην Ενετοκρατία στον Δήμο Μινώα Πεδιάδας (Μέρος Α’)**

18:00 Ξενάγηση στη Βυζαντινή εκκλησία του Αφέντη Χριστού από την Ελένη Κανάκη, Αρχαιολόγο, Προϊσταμένη Τμήματος Βυζαντινών & Μεταβυζαντινών Αρχαιοτήτων & Μουσείων Εφορείας Αρχαιοτήτων Ηρακλείου

19:30 Βιωματική παρουσίαση της υφαντικής τέχνης της Κρήτης από τις Σμαριανές γυναίκες.

20:00 Ομιλία για την Υφαντική Τέχνη της Κρήτης από τον Ανδρέα Λενακάκη, Φιλόλογο Δρα Λαογραφίας.

21:00 Μουσική παράσταση με τους Αντώνη Φραγκάκη (λύρα, τραγούδι) και Φάνη Καρούσο (σαντούρι).

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Σμαρίου

**Τρίτη 05 Αυγούστου 2025, ώρα 21:00, Βόνη** (Πλατεία Αγίας Αικατερίνης)

**Παράσταση** ταχυδακτυλουργικών κόλπων (Vitalio Magic Show) & μαγικών μεταμορφώσεων.

Πολιτιστικός Σύλλογος Βόνης

**Τρίτη 05 Αυγούστου 2025, Εκθεσιακό Κέντρο Αρκαλοχωρίου**

**Κρητικό γλέντι** με το συγκρότημα του Γρηγόρη Σαμόλη.

Όμιλος Φιλάθλων Αρκαλοχωρίου

**Τετάρτη 06 Αυγούστου 2025, Καστέλλι**

**Γιορτή ξενιτεμένου. Λαϊκή βραδιά** με την Τζωρτζίνα Αλεξάκη.

Πολιτιστικός Σύλλογος Καστελλίου

**Τετάρτη 06 Αυγούστου 2025, Λευκοχώρι**

**Κρητικό γλέντι** με το συγκρότημα του Νεκτάριου Σαμόλη.

Πολιτιστικός Σύλλογος Λευκοχωρίου

**Τετάρτη 06 Αυγούστου 2025, Φαβριανά**

**Κρητική βραδιά** με το συγκρότημα του Κωστή Σαριδάκη.

Πολιτιστικός Σύλλογος Φαβριανών

**Πέμπτη 07 Αυγούστου 2025, Σαμπάς – Θραψανό** (Κεντρική πλατεία)

**2ο ΦΕΣΤΙΒΑΛ «Ο ΚΥΚΛΟΣ ΤΟΥ ΠΟΛΙΤΙΣΜΟΥ» : Από το Βυζάντιο στην Ενετοκρατία στον Δήμο Μινώα Πεδιάδας (Μέρος Α’)**

18:00 Ξενάγηση στην Βυζαντινή εκκλησία της Ζωοδόχου Πηγής στον Σαμπά, από τον Γεώργιο Κατσαλή, Αρχαιολόγο της Εφορείας Αρχαιοτήτων Ηρακλείου.

19:30 Ξενάγηση στην εκκλησία της Παναγίας Μεσοχωρήτισσας στο Θραψανό από τη Μαρία Μαρή, Αρχαιολόγο της Εφορείας Αρχαιοτήτων Ηρακλείου.

20:00 Ομιλία με θέμα: *«Εικόνες πλούτου: η διαθήκη του Αντρέα Κορνάρου, τιμαριούχου του Θραψανού (1611)»* από τον Δρα Κωνσταντίνο Χριστάκη, Επιμελητή Κνωσού, Επικεφαλής Ερευνητικού Κέντρου Κνωσού της Βρετανικής Σχολής Αθηνών.

21:00 Παράσταση Καραγκιόζη από το Θέατρο Σκιών Κρήτης.

- Στον χώρο θα λειτουργεί έκθεση κεραμικών σκευών καθημερινής χρήσης από τη Βυζαντινή εποχή και έκθεση φωτογραφίας κοσμημάτων βυζαντινής τέχνης.

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Θραψανού, Πολιτιστικός Σύλλογος Σαμπά

**Παρασκευή 08 Αυγούστου 2025, Ευαγγελισμός**

**Κρητικό γλέντι** με το συγκρότημα του Νεκτάριου Σαμόλη**.**

Πολιτιστικός Σύλλογος Ευαγγελισμού

**Παρασκευή 08 & Σάββατο 09 Αυγούστου 2025, Κασταμονίτσα**

**Γιορτή εφτάζυμου.**

08 Αυγούστου, ώρα 18:00 Βιωματικά εργαστήρια και χορευτική παράσταση από το Λύκειο Ελληνίδων.

09 Αυγούστου. Κρητικό γλέντι με το συγκρότημα του Στέλιου Βαμβακά.

Πολιτιστικός Σύλλογος Κασταμονίτσας

**Παρασκευή 08 έως Κυριακή 17 Αυγούστου 2025, Σμάρι**

**«11ο Φεστιβάλ Πολιτισμού»**

Θεματικές εκθέσεις: «Στα μονοπάτια του αμπελιού: Ρίζες στο χώμα, καρπός στην τέχνη» στο Πολιτιστικό Κέντρο Σμαρίου & «Χειροποίητες δημιουργίες: Κεντήματα, πλεκτά και μνήμες» στη Λαογραφική Στέγη Σμαρίου.

**Ώρες λειτουργίες των εκθέσεων**: 18:00 – 22:00 καθημερινά.

* 08 Αυγούστου, ώρα 19:30 Εγκαίνια της έκθεσης «Στα μονοπάτια του αμπελιού: Ρίζες στο χώμα, καρπός στην τέχνη» στο Πολιτιστικό Κέντρο Σμαρίου. Θα ακολουθήσει μουσική παράσταση.
* 09 Αυγούστου, ώρα 21:00 Βραδιά παραδοσιακών φαγητών. Κρητικό γλέντι με το συγκρότημα του Μανώλη Στεφανάκη.
* 10 Αυγούστου, ώρα 21:00 Παιδική παράσταση «Το κανόνι της ειρήνης» από το Κουκλοθέατρο Κρήτης.
* 11 Αυγούστου, ώρα 19:30 Παρουσίαση της έκθεσης «Χειροποίητες δημιουργίες: Κεντήματα, πλεκτά και μνήμες» στη Λαογραφική Στέγη Σμαρίου (Κατά τη διάρκεια του φεστιβάλ θα λειτουργούν εργαστήρια κεντήματος και πλεξίματος) και βραδιά Βινυλίου
* 13 Αυγούστου, ώρα 21:00 Θεατρική παράσταση «Εμινέ», σε σκηνοθεσία Μάνου Μανιά.
* 15 Αυγούστου, ώρα 22:00 Λαϊκή βραδιά.
* 16 Αυγούστου, ώρα 21:00 Παράσταση Καραγκιόζη με τον Άθω Δανέλλη.
* 17 Αυγούστου, ώρα 21:00 Θεατρική παράσταση «Φούστα Μπλούζα» από την θεατρική ομάδα «ΤΕΣ4ΣΕΡΑ», σε σκηνοθεσία Μάνου Ζεϊμπέκη.

Καθ’ όλη τη διάρκεια του Φεστιβάλ θα πραγματοποιούνται, καθημερινά, ποικίλες παράλληλες εκδηλώσεις και δρώμενα, όπως θεατρικές παραστάσεις για μικρούς και μεγάλους, αναβιώσεις αγροτικών δραστηριοτήτων (τρύγος, πάτημα σταφυλιών), εργαστήρια κατασκευής εργόχειρων, μαγειρικές επιδείξεις, εργαστήρια ζωγραφικής κ.α.

Πολιτιστικός Σύλλογος Σμαρίου

**Σάββατο 09 Αυγούστου 2025, Ίνι**

**Χοχλιδοβραδιά.**

Πολιτιστικός Σύλλογος Ινίου

**Σάββατο 09 Αυγούστου 2025,Μαθιά**

**Ρακοβραδιά. Κρητικό γλέντι** με τους Βαγγέλη Παπαδάκη, Μιχάλη Παπαδάκη και Κων/νο Καπαρό.

Πολιτιστικός Σύλλογος Μαθιάς

**Σάββατο 09 Αυγούστου 2025, ώρα 21:00, Πάρτιρα**

**«Θρησκευτικά Μνημεία των Παρτίρων και της περιοχής τους».** Ομιλία με προβολή φωτογραφιών από τον Γιώργη Σταματάκη, Λαογράφο. Θα ακολουθήσουν τραγούδια κάτω από την αυγουστιάτικη πανσέληνο.

Πολιτιστικός Σύλλογος Παρτίρων

**Κυριακή 10 Αυγούστου 2025, Μπιτζαριανό - Καστέλλι**

**2ο ΦΕΣΤΙΒΑΛ «Ο ΚΥΚΛΟΣ ΤΟΥ ΠΟΛΙΤΙΣΜΟΥ» : Από το Βυζάντιο στην Ενετοκρατία στον Δήμο Μινώα Πεδιάδας (Μέρος Α’)**

18:00 Ξενάγηση στην Βυζαντινή εκκλησία του Αγίου Παντελεήμονα στο Μπιτζαριανό από τον Γεώργιο Κατσαλή, Αρχαιολόγο της Εφορείας Αρχαιοτήτων Ηρακλείου.

19:00 Ξενάγηση στη Βυζαντινή εκκλησία του Αφέντη Χριστού στο Καστέλλι από την Ελένη Κανάκη, Αρχαιολόγο, Προϊσταμένη Τμήματος Βυζαντινών & Μεταβυζαντινών Αρχαιοτήτων & Μουσείων Εφορείας Αρχαιοτήτων Ηρακλείου.

**Πλατεία Μεϊντάνι, ώρα 20:00**

«Αφιέρωμα στον συγγραφέα και δημοσιογράφο Νίκο Ψιλάκη» (Α’ μέρος)

* Ομιλία για την κρητική διατροφή, από τον Γεώργιο Φραγκιαδάκη, καθηγητή «Διατροφής & Μεταβολισμού» του ΕΛΜΕΠΑ.
* Διαδραστικό εργαστήρι Βυζαντινής κουζίνας από τον Πολιτιστικό Σύλλογο Κασταμονίτσας.
* Μουσική παράσταση με τον Δημήτρη Σγουρό και απαγγελία ποιημάτων του Νίκου Ψιλάκη από τη Μαρίνα Σπανάκη.

- Στο χώρο θα λειτουργεί έκθεση παραδοσιακών προϊόντων από παραγωγούς του Δήμου μας (λάδι, τυροκομικά, μέλι, αλλαντικά, κρασί, βότανα).

- Στη Σακορράφειο Δημοτική Βιβλιοθήκη θα λειτουργεί έκθεση του συγγραφικού έργου του Νίκου Ψιλάκη.

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Καστελλίου, Πολιτιστικός Σύλλογος Κασταμονίτσας

**Τετάρτη 13 Αυγούστου 2025, Αποστόλοι - Μονή Καλλέργη**

**2ο ΦΕΣΤΙΒΑΛ «Ο ΚΥΚΛΟΣ ΤΟΥ ΠΟΛΙΤΙΣΜΟΥ» : Από το Βυζάντιο στην Ενετοκρατία στον Δήμο Μινώα Πεδιάδας (Μέρος Α’)**

18:00 Ξενάγηση στη Βυζαντινή εκκλησία του Αγίου Γεωργίου στους Αποστόλους από την Ελένη Κανάκη, Αρχαιολόγο, Προϊσταμένη Τμήματος Βυζαντινών & Μεταβυζαντινών Αρχαιοτήτων & Μουσείων Εφορείας Αρχαιοτήτων Ηρακλείου - Κέρασμα από τον Πολιτιστικό Σύλλογο Αποστόλων.

19:30 Ξενάγηση στην Ιερά Μονή Καλλέργη από τον Γεώργιο Κατσαλή, Αρχαιολόγο της Εφορείας Αρχαιοτήτων Ηρακλείου.

20:00 Παρουσίαση μοναστηριακού φαγητού από τον Σύλλογο Φεστιβάλ Κρητικής Κουζίνας

21:00 «Βυζαντινοί Μελοποιοί κατά την περίοδο της Ενετοκρατίας στην Κρήτη».

Χορωδία και Βυζαντινή Ορχήστρα (Διδασκαλία: Ανδρέας Γιακουμάκης - Καθηγητή Βυζαντινής Μουσικής, Πρωτοψάλτης Αγίου Τίτου).

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Αποστόλων, Σύλλογος Φεστιβάλ Κρητικής Κουζίνας.

**Τετάρτη 13 Αυγούστου 2025, Λαγού**

**Λαγουδιανός περίπατος.**

Ώρα 18:00 Εκκίνηση από το Γήπεδο Καστελλίου

Πολιτιστικός Σύλλογος Λαγού

**Πέμπτη 14 Αυγούστου 2025, Ρουσσοχώρια**

**Παραδοσιακό κρητικό γλέντι** με το συγκρότημα του Νίκου  Μανιουδάκη.

Πολιτιστικός Σύλλογος Ρουσσοχωρίων

**Πέμπτη 14 Αυγούστου 2025, Στείρωνας**

**Κρητική βραδιά** με το συγκρότημα του Γιώργη Μανωλάκη.

Πολιτιστικός Σύλλογος Στείρωνα

**Πέμπτη 14 Αυγούστου 2025, Τσούτσουρος**

**Κρητικό γλέντι** με το συγκρότημα του Νίκου Σταυρακάκη.

Πολιτιστικό Σύλλογος Τσουτσούρου

**Πέμπτη 14 & Παρασκευή 15 Αυγούστου 2025, Πάρτιρα**

**Διήμερο αντάμωμα των απανταχού Παρτιριανών και των απογόνων τους.**

14 Αυγούστου, ώρα 21:30, στην πλατεία: Συνάντηση – Γνωριμία –Τιμητικές αναφορές.

15 Αυγούστου, ώρα 20:00, στην πλατεία: Ξεφάντωμα – Λαϊκό γλέντι με κρητικές και νησιώτικες αποχρώσεις από το συγκρότημα του Γιάννη Δοξαστάκη.

Πολιτιστικός Σύλλογος Παρτίρων

**Παρασκευή 15 Αυγούστου 2025, Αμαριανό**

**Παραδοσιακό πανηγύρι** με το συγκρότημα του Κώστα Κακουδάκη και Μιχάλη Πετσάκη.

Πολιτιστικός Σύλλογος Αμαριανού

**Παρασκευή 15 Αυγούστου 2025, Μαχαιρά**

**Κρητικό γλέντι** με το συγκρότημα του Δημήτρη Σπυριδάκη.

Πολιτιστικός Σύλλογος Μαχαιράς

**Παρασκευή 15 Αυγούστου 2025, Παναγιά**

**Κρητικό γλέντι** με το συγκρότημα του Γιώργου Γλυκοκόκαλου.

Πολιτιστικός Σύλλογος Παναγιάς

**Παρασκευή 15 Αυγούστου 2025, Πολυθέα**

**Κρητικό γλέντι** με τους Γιώργο Νηστικάκη, Νίκο Σπανουδάκη και Νίκο Χουρδάκη.

Πολιτιστικός Σύλλογος Πολυθέας

**Σάββατο 16 Αυγούστου 2025, ώρα: 21:00, Ανοιχτό Δημοτικό Θέατρο Αρκαλοχωρίου**

**«Εδώ Λιλιπούπολη»*.* Μουσικοθεατρική παράσταση**, σε θεατρική προσαρμογή από το Νάσο Ζαγκότη και μουσικών ενορχηστρώσεων από τον Γιώργο Φουρναράκη.

Είσοδος ελεύθερη
Οργάνωση: Περιφέρεια Κρήτης

Συνδιοργάνωση: Δήμος Μινώα Πεδιάδος, Δήμος Σητείας, Σύλλογος Φίλων Μουσικής Σητείας

**Σάββατο 16 & Κυριακή 17 Αυγούστου 2025, Αποστόλοι**

**Τουρνουά τάβλι**.

16 Αυγούστου. Πάρτι νεολαίας – Βράβευση μαθητών.

17 Αυγούστου. Θέατρο σκιών.

Πολιτιστικός Σύλλογος Αποστολιανών

**Σάββατο 16 Αυγούστου 2025, Κάτω Καστελλιανά**

**Κρητικό γλέντι** με το συγκρότημα των Δημήτρη και Μιχάλη Κουνάλη.

Πολιτιστικός Σύλλογος Κάτω Καστελλιανών

**Σάββατο 16 Αυγούστου 2025, Λύττος**

**Κρητικό γλέντι** με το συγκρότημα του Γιάννης Σμαραγδάκη.

Πολιτιστικός Σύλλογος Λύττου

**Σάββατο 16 Αυγούστου 2025, Μαθιά**

**Κρητική βραδιά** με το συγκρότημα του Μιχάλη Ι. Κουνάλη.

Πολιτιστικός Σύλλογος Μαθιάς

**Κυριακή 17 Αυγούστου 2025, Διαβαϊδέ**

**Κρητικό γλέντι** με το συγκρότημα του Μανώλη Στεφανάκη.

Πολιτιστικός Σύλλογος Διαβαϊδέ

**Δευτέρα 18 Αυγούστου 2025, Αμουργέλλες**

**Κρητικό γλέντι** με το συγκρότημα του Γρηγόρη Σαμόλη.

Πολιτιστικός Σύλλογος Αμουργελλών

**Δευτέρα 18 Αυγούστου 2025, Μαθιά** (Αύλειος χώρος πρώην Δημοτικού Σχολείου)

**Party eighty’s.**

Πολιτιστικός Σύλλογος Μαθιάς

**Τετάρτη 20 Αυγούστου 2025, Δεμάτι**

**2ο ΦΕΣΤΙΒΑΛ «Ο ΚΥΚΛΟΣ ΤΟΥ ΠΟΛΙΤΙΣΜΟΥ» : Από το Βυζάντιο στην Ενετοκρατία στον Δήμο Μινώα Πεδιάδας (Μέρος Α’)**

18:00 Ξενάγηση στη Βυζαντινή εκκλησία της Αγίας Παρασκευής στο Δεμάτι από την Μαρία Μαρή, Αρχαιολόγο της Εφορείας Αρχαιοτήτων Ηρακλείου.

19:00 «To Κρυφό Σκολειό»: Site-Specific Performance, σε σκηνοθεσία Μαρίνας Η. Σπανάκη, Σκηνοθέτιδας, Ηθοποιού - Ερμηνεία μελοποιημένης ποίησης από τη Γεωργία Αποστολογιωργάκη, Μουσικό, Ιεροψάλτρια.

20:00 Μαγείρεμα «ματσάρικου» κατσικιού από τον Πολιτιστικό Σύλλογο Δεματίου.

21:00 Μουσική παράσταση από το σχήμα «Μαντολινάτα» (Παίζουν και τραγουδούν: Λυκούργος Πασπαράκης, Χάρης Φασουλάς, Νίκος Μουδάτσος).

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Δεματίου «Η Αγία Παρασκευή».

**Παρασκευή 22 Αυγούστου 2025, Άνω Καστελλιανά**

**Κρητικό γλέντι** με το συγκρότημα του Κωστή Σαριδάκη.

Πολιτιστικός Σύλλογος Άνω Καστελλιανών

**Παρασκευή 22 Αυγούστου 2025,Βόνη**

**Κρητικό Γλέντι** με το συγκρότημα του Μανώλη Στεφανάκη.

Πολιτιστικός Σύλλογος Βόνης

Περιφέρειας Κρήτης

**Κυριακή 24 Αυγούστου 2025, Λύττος – Αμαριανό**

**2ο ΦΕΣΤΙΒΑΛ «Ο ΚΥΚΛΟΣ ΤΟΥ ΠΟΛΙΤΙΣΜΟΥ» : Από το Βυζάντιο στην Ενετοκρατία στον Δήμο Μινώα Πεδιάδας (Μέρος Α’)**

18:00 Ξενάγηση στη Βυζαντινή εκκλησία του Αγίου Νικολάου στη Λύττο από την Μαρία Μαρή, Αρχαιολόγο της Εφορείας Αρχαιοτήτων Ηρακλείου.

19:30 Ξενάγηση στη Βυζαντινή εκκλησία του Αγίου Γεωργίου Κεφαλιώτη στο Αμαριανό από την Μαρία Μαρή, Αρχαιολόγο της Εφορείας Αρχαιοτήτων Ηρακλείου.

20:30 Διαδραστική μαγειρική από τις γυναίκες του Αμαριανού.

21:00 «Το έπος του Ερωτόκριτου». Αφιέρωμα στον Βιτσέντζο Κορνάρο. Συντελεστές: Γεωργία Αποστολογιωργάκη (τραγούδι), Γιώργος Φαρσάρης (τραγούδι), Αλέκος Φανουράκης (λαούτο), Μανόλης Κορναράκης (λύρα), Μαρίνα Σπανάκη (αφήγηση). Θα συμμετέχει η Παραδοσιακή Χορωδία Πεδιάδος «Οι Ανεμώνες».

Οργάνωση: Δήμος Μινώα Πεδιάδας

Συνδιοργάνωση: Εφορεία Αρχαιοτήτων Ηρακλείου, Πολιτιστικός Σύλλογος Αμαριανού

**Τρίτη 26 Αυγούστου 2025, Πανόραμα**

**Κρητικό γλέντι** με το συγκρότημα του Κωστή Σαριδάκη.

Πολιτιστικός Σύλλογος Πανοράματος

**Πέμπτη 28 Αυγούστου 2025, ώρα 21:00, Ανοιχτό Δημοτικό Θέατρο Αρκαλοχωρίου,**

«**Στση Κρήτης το ντουκιάνι».**  **Μουσικοχορευτική παράσταση** από τονΣύλλογο διάδοσης ελληνικών παραδοσιακών χορών και μουσικής «Παραδοσιακό Εργαστήρι Χορού» με παραδοσιακούς χορούς της Κρήτης. Την παράσταση πλαισιώνουν θεατρικά δρώμενα με την συμμετοχή της Θεατρικής Ομάδας του Εργαστηρίου υπό την σκηνοθεσία του Δομήνικου Ταβερναράκη. Οι μουσικοί που θα συμμετέχουν είναι καταξιωμένοι καλλιτέχνες της κρητικής μουσικής. Η γενική επιμέλεια ανήκει στους Γιώργο, Ειρήνη και Λευτέρη Κουγιουμουτζή και στην Μαρία Τριτσάρη.
Είσοδος ελεύθερη.
Δήμος Μινώα Πεδιάδας

**Πέμπτη 28 Αυγούστου 2025, Κασσάνοι**

**Γιορτή κρεμμυδιού. Κρητικό γλέντι** με το συγκρότημα του Γρηγόρη Σαμόλη.

Πολιτιστικός Σύλλογος Κασσάνων

**Παρασκευή 29 Αυγούστου 2025, Ζωφόροι**

**Γιορτή του Αγίου Ιωάννη του Ριγολόγου. Κρητικό γλέντι** για την με το συγκρότημα του Κωστή Σαριδάκη.

Πολιτιστικός Σύλλογος Ζωφόρων

**Σάββατο 30 Αυγούστου 2025, Ζωφόροι**

**Θεατρική παράσταση** – κωμωδία «Κι εσείς για τον γιατρό» από τη θεατρική ομάδα «Ρολίστες».

Είσοδος ελεύθερη.

Πολιτιστικός Σύλλογος Ζωφόρων

**Κυριακή 31 Αυγούστου 2025, Αρχοντικό**

**Γιορτή πατητηριού. Κρητικό γλέντι** με το συγκρότημα του Χρύσανθου Μακράκη.

Πολιτιστικός Σύλλογος Αρχοντικού

**Κυριακή 31 Αυγούστου 2025, Ζωφόροι**

**Παιδική εκδήλωση αποχαιρετισμού του καλοκαιριού** από την ομάδα Circus Camino! Η εκδήλωση περιλαμβάνει παράσταση ακροβασίας και ζωγκλερικών, τσίρκο για όλους και πολλές άλλες εκπλήξεις!

Είσοδος ελεύθερη.

Πολιτιστικός Σύλλογος Ζωφόρων

**Σεπτέμβριος**

**Δευτέρα 01 Σεπτεμβρίου 2025, Ζωφόροι**

**Βραδιά γέλιου** με τον Στάθη Μονιάκη.

Είσοδος ελεύθερη.

Πολιτιστικός Σύλλογος Ζωφόρων

**Παρασκευή 05 έως Κυριακή 07 Σεπτεμβρίου 2025, Ίνι – Πάρτιρα - Αρκαλοχώρι**

**Διεθνές Επιστημονικό Συνέδριο «Η Κρητική Αρκαδία από αρχαιοτάτων χρόνων έως σήμερα αλλά και αύριο».**

Κέντρο Κρητικής Λογοτεχνίας

Υποστήριξη: Περιφέρεια Κρήτης, Δήμος Μινώα Πεδιάδας, Δήμος Βιάννου, Δήμος Γόρτυνας, Πολιτιστικός Σύλλογος Ινίου-Μοναστηρακίου, Πολιτιστικός Σύλλογος Παναγιάς, Πολιτιστικός Σύλλογος Αφρατίου, Πολιτιστικός Σύλλογος Παρτίρων, Πολιτιστικός Σύλλογος Αρκαλοχωρίου

**Παρασκευή 05 Σεπτεμβρίου 2025, ώρα 21:00, Καρδουλιανό**

**«Μικρά Ασία – Κρήτη, μια πατρίδα δυο ζωές». Μουσικοχορευτική εκδήλωση** με Μικρασιάτικη μουσική από το συγκρότημα των: Τζωρτζίνας Αλεξάκη, Μάνου Κουτσαγγελίδη και Κυριάκου Γκουβέντα. Συμμετέχουν η Χορωδία Αλατσατιανών Νομού Ηρακλείου και η χορευτική ομάδα του Συλλόγου «Αρτεμισία» Αλικαρνασσού. Κρητική μουσική με το συγκρότημα του Μανώλη Στεφανάκη.

Είσοδος ελεύθερη.

Σύλλογος Μικρασιατών και Φίλων Καρδουλιανού

**Σάββατο 06 Σεπτεμβρίου 2025, Ζήντα** (Κάτω Βρύση)

**Λαϊκή βραδιά** με τη Μαρία Αστερίου.

Πολιτιστικός Σύλλογος Ζήντας

**Πέμπτη 11 Σεπτεμβρίου 2025, Θραψανό** (Λίμνη «Λειβάδες»)

**Συναυλία** με το συγκρότημα του Νίκου και Γιώργου Στρατάκη.

Πολιτιστικός Σύλλογος Θραψανού

**Σάββατο 13 Σεπτεμβρίου 2025, ώρα 20:00, Καρδουλιανό**

**Παρουσίαση του 8ου τεύχους του περιοδικού «Χωρίου Καρδουλιανού εγκώμιον».** Πριν την παρουσίαση του περιοδικού θα τελεστεί το ετήσιο μνημόσυνο στην μνήμη των θυμάτων της Μικρασιατικής καταστροφής.
Σύλλογος Μικρασιατών και Φίλων Καρδουλιανού

**Σάββατο 13 Σεπεμβρίου 2025, Πολυθέα**

**Κρητικό γλέντι** με το συγκρότημα του Χρύσανθου Μακράκη.

Πολιτιστικός Σύλλογος Πολυθέας

**Κυριακή 21 Σεπτεμβρίου 2025, ώρα 19:30, Ανοιχτό Γήπεδο Μπάσκετ Αρκαλοχωρίου**

**«Μνήμες Μικρασίας: Ένα ταξίδι στην ψυχή και τον πολιτισμό του Μικρασιατικού Ελληνισμού».**

Το πρόγραμμα περιλαμβάνει ομιλίες, μουσικοχορευτικά δρώμενα, ενώ παράλληλα θα λειτουργεί έκθεση φωτογραφίας. Κέρασμα με εδέσματα της Μικρασιατικής κουζίνας από τους Πολιτιστικούς Συλλόγους της περιοχής.

Δήμος Μινώα Πεδιάδας

Πολιτιστικός Σύλλογος Αρκαλοχωρίου

Περιφέρεια Κρήτης

**Κυριακή 28 Σεπτεμβρίου 2025, Λύττος - Ψυχρό**

**16η Μινωική διαδρομή.**

Εκκίνηση 7:30 π.μ., Ναός Τιμίου Σταυρό Αρχαίας Λύκτου.

Συνδιοργάνωση: Δήμος Μινώα Πεδιάδας, Δήμος Οροπεδίου Λασιθίου, Δήμος Χερσονήσου

**ΣΑΚΟΡΡΑΦΕΙΟΣ ΔΗΜΟΤΙΚΗ ΒΙΒΛΙΟΘΗΚΗ ΚΑΣΤΕΛΛΙΟΥ**

**ΚΑΛΟΚΑΙΡΙΝΗ ΕΚΣΤΡΑΤΕΙΑ ΑΝΑΓΝΩΣΗΣ ΚΑΙ ΔΗΜΙΟΥΡΓΙΚΟΤΗΤΑΣ 2025**

* **Δευτέρα 23 Ιουνίου 2025, 11:00-12:30**

**Στη βιβλιοθήκη όλα είναι Δυνατά!**

Οι Βιβλιοθήκες είναι χώροι γεμάτοι ιστορίες που περιμένουν να τις ανακαλύψουμε! Ελάτε να βρούμε τον θησαυρό, που θα μας οδηγήσει τις πιο απίστευτες ιστορίες και πάμε να γράψουμε μαζί την δική μας ξεχωριστή ιστορία! Γιατί στη βιβλιοθήκη όλα είναι δυνατά!

Με το προσωπικό και τους εθελοντές της Βιβλιοθήκης.

Για όλα τα παιδιά.

* **Τετάρτη 25 Ιουνίου 2025, 11:00-12:30**

**Στη βιβλιοθήκη όλα είναι… Παραμυθικά! Α’**

Σε αυτό το εργαστήρι θα ταξιδέψουμε... μέσα από τα παραμύθια! Ασία, Ευρώπη, Αφρική δείχνουν πόσα κοινά έχουν μέσα από τις ιστορίες τους. Έλα μαζί μας στο ταξίδι και απόκτησε και εσύ τις σφραγίδες σου στο Παραμυθοδιαβατήριο!

Με την Κυριακή Τσατσάκη, Εκπαιδευτικό.

Για παιδιά 5-12 ετών.

* **Δευτέρα 30 Ιουνίου 2025, 11:00-12:30**

**Στη βιβλιοθήκη όλα είναι Ε-ξωτικά!**

Είχες ποτέ την τύχη να δεις κάποια μυθική Νύμφη να κάθεται στο πλάι ποταμού; Συνάντησες κάποτε σε μακροβούτι σου Νηρηίδες να παίζουν με τα ψάρια; Φέτος το καλοκαίρι ανακαλύπτουμε τον μυθικό κόσμο των Νυμφών και την προσφορά τους στην προστασία του νερού. Μαθαίνουμε τρόπους εξοικονόμησης και καθαρισμού του και σώζουμε τον τόπο μας!

Με την Καλλιόπη Γκιαουράκη, Βιβλιοθηκονόμο.

Για παιδιά 6-12 ετών.

* **Τετάρτη 02 Ιουλίου 2025, 11:00-12:30**

**Στη βιβλιοθήκη όλα είναι Θεϊκά!**

Τι συμβαίνει όταν θυμώνει ο Δίας και όταν ο Ποσειδώνας ρίχνει την τρίαινά του στο βυθό; Από που προέρχονται οι καταιγίδες και οι βροντές; Σε αυτό το εργαστήρι γινόμαστε μικροί θεοί και φτιάχνουμε μόνοι μας σεισμούς και αστραπές!

Με την Ευφροσύνη Καλυκάκη, Εκπαιδευτικό.

Για παιδιά 8-12 ετών.

* **Τετάρτη 09 Ιουλίου 2025, 11:00-12:30**

**Στη βιβλιοθήκη όλα είναι Διασκεδαστικά!**

Ποιος είπε ότι τα μοτίβα υπάρχουν μόνο στη ζωγραφική; Σε αυτό το εργαστήρι συνδυάζουμε ρυθμό, χρώμα και λέξεις και ανακαλύπτουμε τη μαγεία των κλιμακωτών παραμυθιών!

Με την Γεωργία Αποστολογιωργάκη, Μουσικό.

Για παιδιά 6-12 ετών.

* **Τετάρτη 16 Ιουλίου 2025, 11:00-12:30**

**Στη βιβλιοθήκη όλα είναι… Ζωγραφιστά!**

Τι συμβαίνει όταν ένα παιδί, κάπως διαφορετικό από τα άλλα, γυρίζει στα χωριά και ζωγραφίζει στους τοίχους; Γίνεται ένας από τους πιο γνωστούς ζωγράφους της Ελλάδας! Έλα να γνωρίσεις την ιστορία του Θεόφιλου, να μάθεις γιατί δεν πέφτουν τα ψωμιά από τους πίνακές του και να “κλείσεις” τον Θεόφιλο σε ένα κουτί!

Με τη Μαρία Δασκαλάκη, Ζωγράφο-Συγγραφέα.

Για παιδιά 8-12 ετών.

* **Τετάρτη 23 Ιουλίου 2025, 11:00-12:30**

**Στη βιβλιοθήκη όλα είναι Τρομερά!**

Τα τέρατα το σκάσανε και κρύφτηκαν σε αγγεία, τοιχογραφίες, βιβλία και ιστορίες και φυσικά στη βιβλιοθήκη! Η δική σου βιβλιοθήκη έχει τέρας; Σε αυτό το εργαστήρι θα γνωρίσουμε τέρατα της ελληνικής μυθολογίας και θα φτιάξουμε το δικό μας τέρας-προστάτη της βιβλιοθήκης σε ένα εργαστήρι... τρομερό!

Με τη Δήμητρα Δερέμπεη, Εκπαιδευτικό.

Για παιδιά 5-12 ετών.

* **Τετάρτη 30 Ιουλίου 2025, 11:00-12:30**

**Στη βιβλιοθήκη όλα είναι Ηρωικά!**

Έχετε γνωρίσει ποτέ ήρωα από κοντά; Πόσο ανθρώπινα φέρεται ένας μυθικός ήρωας; Κλαίει; Συμπονεί; Θυμώνει; Σε αυτό το εργαστήρι αναγνωρίζουμε όλες τις πτυχές του και ανακαλύπτουμε τον ήρωα μέσα μας και έξω μας.

Με την Αντωνία Νηστικάκη, Κοινωνική Λειτουργό - Βρεφονηπιοκόμο.

Για παιδιά 8-14 ετών.

* **Σάββατο 02 Αυγούστου 2025, 18:00-20:00**

**Παρουσίαση του βιβλίου του Γιώργου Γκαλανάκη «Η ΜΙΝΟΛΙ ΚΑΙ ΤΟ ΣΥΜΠΑΝ: Ένα κόμικ για τη δημιουργία του κόσμου»,** το οποίο εκθέτει με ευφάνταστο τρόπο τις βασικές θεωρίες της κοσμολογίας σε παιδιά σχολικής ηλικίας.

Μέσα από ποικίλα δρώμενα, τα παιδιά θα ταξιδέψουν παρέα με τη Μινόλι στον μαγικό κόσμο του σύμπαντος!

Για όλα τα παιδιά.

* **Τετάρτη 13 Αυγούστου 2025, 11:00-12:30**

**Στη βιβλιοθήκη όλα είναι Μαγικά!**

Έχεις σκεφτεί ποτέ πως λέγοντας μια φράση μπορεί να σου περάσει ο λόξυγγας; Πόση δύναμη μπορούν να πάρουν τα λόγια κάποιου συνοδευόμενα από ένα μαγικό ραβδί, σαν αυτό της Κίρκης; Στη φετινή Καλοκαιρινή Εκστρατεία πληροφορούμαστε για τον ρόλο που παίζουν τα ξόρκια στην ελληνική μυθολογία και τη λαογραφία. Εμπνεόμαστε και δημιουργούμε τα δικά μας «μαγικά» στιχάκια!

Με την Ευφροσύνη Καλυκάκη, Εκπαιδευτικό.

Για παιδιά 6-12 ετών.

* **Τετάρτη 20 Αυγούστου 2025, 11:00-12:30**

**Στη βιβλιοθήκη όλα είναι… Παραμυθικά! Β’**

Σε αυτό το εργαστήρι θα ταξιδέψουμε... μέσα από τα παραμύθια! Ποια είναι η Ροδόπη που ζούσε στη Αίγυπτο; Μπορεί και να την γνωρίζεις τελικά. Έλα μαζί μας στο ταξίδι και απόκτησε και εσύ τη σφραγίδα σου στο Παραμυθοδιαβατήριο!

Με την Αναστασία Σταυρακάκη, Μουσικό.

Για παιδιά 8-12 ετών.

* **Τετάρτη 27 Αυγούστου 2025, 11:00-12:30**

**Στη βιβλιοθήκη όλα είναι Ονειρικά!**

Πώς θα κάνω τα παπούτσια μου να μυρίζουνε λουλούδια; Τι σημαίνει αν δω στον ύπνο μου ότι πετάω; Έλα να βρούμε τις απαντήσεις στο πιο λαϊκό βιβλίο της Ελλάδας και δώσε μας και συ τα συστατικά για να φτιάξουμε μαζί το αντιλυπικό φίλτρο!

Με την Ερωφίλη Κανακουσάκη, Βιβλιοθηκονόμο.

Για παιδιά 6-12 ετών.

* **Παρασκευή 29 Αυγούστου 2025, 11:00-12:30**

**Στη βιβλιοθήκη όλα είναι Γιορτινά!**

Όλοι οι φίλοι της βιβλιοθήκης, μικροί και μεγάλοι, γιορτάζουν το τέλος της Καλοκαιρινής Εκστρατείας μέσα από τις δημιουργίες των παιδιών και αποχαιρετούν το καλοκαίρι ανανεώνοντας τη συνάντησή τους για την ΚΕ2026.

Με το προσωπικό και τους εθελοντές της Βιβλιοθήκης. Για όλα τα παιδιά.